钦定古今图书集成/明伦汇编/氏族典/第206卷 > 高𪟝
## 钦定古今图书集成/明伦汇编/氏族典/第206卷 > 高𪟝

按《明外史高𪟝传》：“𪟝字无功，绍兴人。事永明王，历官
光禄少卿。马吉翔、庞天寿用事，李定国与刘文秀时
诣二人家。定国时封晋王，文秀蜀王也。𪟝与御史邬
昌期患之，合疏言二王功高望重，不宜往来权佞之
门，恐滋奸弊，复蹈秦王故辙。”疏上，吉翔激王怒，命各
杖一百五十，除名。定国偕文秀入救，乃复官。后王入
缅甸，扈行死之。